Nufa-d belli 77% n yiselmaden nan-d belli kra n yinelmaden kan i yessawaḍen ɣer yigemmaḍ uɣur yessaram uselmad ad yessiweḍ imi llan yinelmaden yeṭṭafaren akken ilaq iwellihen n uselmad, fahmen timsirin n tegzemt semrasen-tent akken iwata. Wiyaḍ xaṭi, tizemmar mgaradent deg unelmad ɣer wayeḍ d wid yesɛan igemmaḍ yelhan deg uswir n tɣuri ara tafeḍ ttqadaren ayen ilemden, i d-yettarun aḍris s tenfaliyin igarzen, yettili-d lexṣaṣ ɣer kra deg tira. kra nan-d belli arraw n leqbayel ɣas xuṣṣen deg tira maca senfalayen akken ilaq maca ttilin-d uguren ɣer yinelmaden iɛarbawanen imi ttwalint d tutlayt tabarranit. Ad naf 20% n yiselmaden ttafen inelmaden ssawaḍen s igemmaḍ axater yal mi ara ttektazalen iman-nsen ceffun ɣef tucḍiwin seɣtayen i yiman-nsen, ayen yettɛawanen anelmad, d asemres n yiluɣma n usejji deg yal tagzemt. Nufa-d 3% nan-d belli inelmaden ur ssawaḍen ara s igemmaḍ.